Formada al Club Esportiu Mediterrani, va aconseguir el campionat de la lliga espanyola la temporada 2009-10. La temporada 2010-11 va fitxar pel Club Natació Sabadell, amb el qual va aconseguir cinc Copes d'Europa, tres Supercopes d'Europa, nou Lligues espanyoles, nou Copes de la Reina, deu Supercopes d'Espanya i deu Copes Catalunya. Internacional absoluta amb la selecció espanyola, es va proclamar campiona d'Europa l'any 2014, campiona del món el 2013, on va ser reconeguda com la "Millor Portera del Mundial" i inclosa en el "7 Ideal" del campionat. Va ser subcampiona olímpica en els Jocs Olímpics de Londres 2012 i subcampiona d'Europa el 2008.